*Projekts*

LATVIJAS REPUBLIKAS MINISTRU KABINETS

20\_\_.gada \_\_.\_\_\_ Noteikumi Nr.\_\_

Rīgā (prot. Nr.\_\_ \_\_.§)

**Grozījumi Ministru kabineta 2012. gada 10. aprīļa noteikumos Nr. 263 "Kadastra objekta reģistrācijas un kadastra datu aktualizācijas noteikumi"**

Izdoti saskaņā ar Nekustamā īpašuma valsts kadastra likuma 22. panta 5. un 7. punktu, 24. panta piekto daļu, 60. un 88. pantu un Zemes pārvaldības likuma 13. panta pirmās daļas 5. un 11. punktu

Izdarīt Ministru kabineta 2012. gada 10. aprīļa noteikumos Nr. 263 "Kadastra objekta reģistrācijas un kadastra datu aktualizācijas noteikumi" (Latvijas Vēstnesis, 2012, 68. nr.; 2014, 41., 257. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar Nekustamā īpašuma valsts kadastra likuma 22. panta 5. un 7. punktu, 24. panta piekto daļu, 60. un 88. pantu un Zemes pārvaldības likuma 13. panta pirmās daļas 5. un 11. punktu".

2. Papildināt noteikumus ar 1.11., 1.12. un 1.13. apakšpunktu šādā redakcijā:

"1.11. gadījumus, kad būvniecības procesa ietvaros iesniegtais iesniegums vienlaikus ir uzskatāms arī par Nekustamā īpašuma valsts kadastra likuma (turpmāk – Kadastra likums) 24. panta pirmajā daļā minēto personu iesniegumu ierosināt kadastra objekta noteikšanu, nekustamā īpašuma veidošanu vai tā sastāva grozīšanu;

1.12. kārtību, kādā Kadastra informācijas sistēmā reģistrē un aktualizē informāciju par jūras piekrastes joslu un iekšzemes publiskajiem ūdeņiem;

1.13. kārtību, kādā Kadastra informācijas sistēmā dzēš zemes reformas laikā ar kompetentās institūcijas lēmumu noteiktu ceļa servitūtu un koplietošanas ceļu, un gadījumus, kad tie dzēšami."

3. Aizstāt 2. punktā vārdus "Nekustamā īpašuma valsts kadastra likuma (turpmāk – Kadastra likums)" ar vārdiem "Kadastra likuma".

4. Papildināt 11. punktu aiz vārdiem "informācijas sistēmām" ar vārdiem "un datu aktualizāciju neveic uz ierosinātāja iesnieguma pamata".

5. Izteikt 17. un 18. punktu šādā redakcijā:

"17. Valsts zemes dienesta teritoriālā struktūrvienība triju darbdienu laikā pēc pieprasījuma saņemšanas tiešsaistes datu pārraides režīmā par plānotās (projektētās) zemes vienības kadastra apzīmējumu veic zemes vienības pirmsreģistrāciju vai atsaka veikt pirmsreģistrāciju.

18. Kadastra informācijas sistēmā pirmsreģistrētai zemes vienībai piešķir kadastra apzīmējumu un reģistrē tai plānoto (projektēto) platību."

6. Izteikt 23.1.1. apakšpunktu šādā redakcijā:

"23.1.1. grafisko pielikumu – zemes robežu plāna kopiju vai citu grafisko materiālu, kurā attēlota plānotā zemes vienības daļa, vai zemes vienības daļas kadastrālās uzmērīšanas dokumentus. Apbūves tiesības ierakstīšanai zemesgrāmatā pievieno mērnieka sagatavotu grafisko materiālu, kurā attēlota plānotā zemes vienības daļa un norādītas koordinātas Latvijas 1992. gada ģeodēziskajā koordinātu sistēmā, kas izteikta kā Merkatora Transversālās projekcijas plaknes koordinātas (LKS-92 TM), vai zemes vienības daļas kadastrālās uzmērīšanas dokumentus;".

7. Aizstāt 25. punktā vārdus "tam, kad saņemts mērnieka pieprasījums" ar vārdiem "pieprasījuma saņemšanas tiešsaistes datu pārraides režīmā".

8. Papildināt noteikumus ar 28.1 punktu šādā redakcijā:

"28.1 Kadastra informācijas sistēmā reģistrē uz apbūves tiesības pamata celtu nedzīvojamo ēku vai inženierbūvi, ja tajā nav projektēta neviena dzīvojamo telpu grupa. Uz apbūves tiesības pamata uzceltu nedzīvojamo ēku vai inženierbūvi Kadastra informācijas sistēmā reģistrē kā patstāvīgu kadastra objektu, neiekļaujot to nekustamā īpašuma sastāvā apbūves tiesības spēkā esamības laikā."

9. Aizstāt 29.1.2. apakšpunktā vārdus "pašvaldības būvvaldes" ar vārdiem "pašvaldības būvvaldes vai citas institūcijas, kas veic būvvaldes funkcijas".

10. Izteikt 29.1.3. apakšpunktu šādā redakcijā:

"29.1.3. būvvaldē akceptētu būvniecības dokumentāciju, kurā iekļautā inženierbūve ir identificējama ar būvi, par kuru ierosināta reģistrācija, vai, ja tāda nav, inženierbūves pasi un reģistrācijas apliecību (ja normatīvie akti to paredz);".

11. Izteikt 35.2. un 35.3. apakšpunktu šādā redakcijā:

"35.2. reģistrē kadastrālās uzmērīšanas vai inženierbūves izpildmērījumu ziņas;

35.3. ievieto būves kadastrālās uzmērīšanas telpiskās vektordatu datnes un būves attēlus, izņemot šo noteikumu 29.2. apakšpunktā un 30. punktā noteiktajos gadījumos, vai inženierbūves izpildmērījumu telpiskās vektordatu datnes;".

12. Izteikt 37. un 38. punktu šādā redakcijā:

"37. Būves pirmsreģistrācija Kadastra informācijas sistēmā ietver kadastra apzīmējuma piešķiršanu un ierakstu veikšanu par būves raksturojošajiem datiem. Pirmsreģistrētas būves kadastra kartē attēlo, ja būves vai zemes kadastrālās uzmērīšanas rezultātā saņemta būves kontūra.

38. Telpu grupai kadastra apzīmējumu piešķir, reģistrējot būves kadastrālās uzmērīšanas vai inženierbūves izpildmērījumu ziņas atbilstoši šo noteikumu 5. pielikumam, ja būvē ir telpu grupa."

13. Izteikt 42. punktu šādā redakcijā:

"42. Atbilstoši būves kadastrālās uzmērīšanas dokumentiem vai inženierbūves izpildmērījumam kadastra kartē attēlo šo noteikumu 131.3. apakšpunktā minētos telpiskos uzmērīšanas datus."

14. Izteikt 49.1. apakšpunktu šādā redakcijā:

"49.1. zemes nomas līgumu vai patapinājuma līgumu, kas noslēgts līdz 2017. gada 1. janvārim uz laiku ne mazāku par 10 gadiem, un kurā ir paredzētas tiesības celt uz iznomātās zemes būves kā patstāvīgus īpašuma objektus, ja uz tā pamata līdz 2016. gada 31. decembrim ir saņemta būvatļauja normatīvajos aktos būvniecības jomā noteiktajā kārtībā;".

15. Izteikt 66.3. apakšpunktu šādā redakcijā:

"66.3. telpisko kadastrālās uzmērīšanas vai inženierbūves izpildmērījumu vektordatu datnes ievietošanu Kadastra informācijas sistēmā un kadastra kartes aktualizēšanu, ja iesniegti kadastrālās uzmērīšanas dokumenti vai inženierbūves izpildmērījumu plāni;".

16. Papildināt noteikumus ar 72.1 punktu šādā redakcijā:

"72.1 Atbilstoši iesniegtajiem zemes vienības robežu izvērtēšanas un atjaunošanas kā atsevišķas darbības kadastrālās uzmērīšanas dokumentiem Kadastra informācijas sistēmā aktualizē šo noteikumu 131.1.apakšpunktā minētos zemes vienības vektordatus kadastra kartē un norāda informāciju par veikto kadastrālās uzmērīšanas darbību un tās veicēju – mērnieka vārdu, uzvārdu, sertifikāta numuru."

17. Aizstāt 74.1. apakšpunktā skaitli "5" ar skaitli "10".

18. Svītrot 75.6. apakšpunktu.

19. Papildināt noteikumus ar 75.1 punktu šādā redakcijā:

"75.1 Kadastra informācijas sistēmā zemes vienībai reģistrē atzīmi par tās atrašanos valsts robežas joslā, ja valsts robežas joslas aizņemtā platība ir lielāka vai vienāda ar vienu kvadrātmetru. Atzīmi reģistrē pēc stāvokļa uz kārtējā kalendārā gada 15. maiju un 15. decembri."

20. Papildināt 3.2. apakšnodaļu ar 79.ˡ punktu šādā redakcijā:

"79.ˡ Atbilstoši ierosinātāja iesniegumam par zemes vienības robežas novietojuma precizēšanu kadastra kartē aktualizē ierādītas un projektētas zemes vienības robežu, ievērojot iesniegtos dokumentus par ceļa precīzu izvietojumu un ierādītu zemes vienību robežu noteikšanas dokumentos minēto attālumu no ceļa ass, un Valsts zemes dienesta rīcībā esošo aktuālo ortofotokarti."

21. Papildināt noteikumus ar 82.1 punktu šādā redakcijā:

"82.1 Atbilstoši iesniegtajiem zemes vienības daļas robežu izvērtēšanas un atjaunošanas kā atsevišķas darbības kadastrālās uzmērīšanas dokumentiem Kadastra informācijas sistēmā aktualizē šo noteikumu 131.4.apakšpunktā minētos zemes vienības daļas vektordatus kadastra kartē un norāda informāciju par veikto kadastrālās uzmērīšanas darbību un tās veicēju – mērnieka vārdu, uzvārdu, sertifikāta numuru."

22. Izteikt 85.7. apakšpunktu šādā redakcijā:

"85.7. iesniegts dokuments, uz kura pamata ieraksta vai dzēš atzīmi par šķēršļiem ierakstīt ziņas par tiesiskā valdītāja maiņu;".

23. Papildināt noteikumus ar 85.8. apakšpunktu šādā redakcijā:

"85.8. no būvniecības informācijas sistēmas saņemtas ziņas par ierosinātāja būvniecības procesa ietvaros iesniegtu iesniegumu (kas vienlaikus uzskatāms par iesniegumu ierosināt būves datu reģistrāciju vai aktualizāciju) un būvniecības dokumentācija par:

85.8.1. būves vai telpu grupas pieņemšanu ekspluatācijā vai būvniecības procesa pabeigšanas apstiprināšanu;

85.8.2. telpu grupas lietošanas veida vai būves galvenā lietošanas veida maiņu bez pārbūves."

24. Papildināt noteikumus ar 86.1 punktu šādā redakcijā:

"86.1 Uz apbūves tiesības pamata celtā nedzīvojamā ēkā vai inženierbūvē apbūves tiesības spēkā esamības laikā Kadastra informācijas sistēmā nereģistrē dzīvojamo telpu grupu vai reģistrētai telpu grupai neaktualizē lietošanas veidu uz dzīvojamo telpu grupu, kā arī būvei nemaina galveno lietošanas veidu, kā rezultātā būve saskaņā ar normatīvajiem aktiem būvju klasifikācijas jomā kļūst par dzīvojamo māju."

25. Papildināt 87.1. apakšpunktu aiz vārda "ziņām" ar vārdiem "vai inženierbūves izpildmērījuma plāna ziņām".

26. Papildināt noteikumus ar 87.6. apakšpunktu šādā redakcijā:

"87.6. valsts vai pašvaldības iesniegto informāciju par būves ekspluatācijas uzsākšanas gadu vai ekspluatācijā pieņemšanas gadu."

27. Papildināt noteikumus ar 88.3. apakšpunktu šādā redakcijā:

"88.3. būvniecības informācijas sistēmai – ja sniegti aktualizēti būves vai telpu grupas raksturojošie dati."

28. Izteikt 91. punktu šādā redakcijā:

"91. Atbilstoši zemes kadastrālās uzmērīšanas dokumentiem, būves kadastrālās uzmērīšanas dokumentiem vai inženierbūves izpildmērījumu plānam kadastra kartē aktualizē šo noteikumu 131.3. apakšpunktā minētos būves vektordatus."

29. Svītrot 92. punktu.

30. Izteikt 97. punktu šādā redakcijā:

"97. Informāciju par iznomāto vai lietojumā nodoto nekustamo īpašumu vai tā daļu un par nomnieku vai lietotāju dzēš:

97.1. pamatojoties uz ierosinātāja iesniegumu;

97.2. bez ierosinātāja iesnieguma vienā no šādiem gadījumiem:

97.2.1. Kadastra informācijas sistēmā dzēsts iznomātais kadastra objekts;

97.2.2. beidzies Kadastra informācijas sistēmā reģistrētais nomas termiņš;

97.2.3. Kadastra informācijas sistēmā reģistrētais iznomātājs un nomnieks ir viena un tā pati persona."

31. Svītrot 98. punktu.

32. Papildināt noteikumus ar 3.1 nodaļu šādā redakcijā:

"**3.1 Zemes vienības reģistrācija un aktualizācija jūras piekrastes joslā un iekšzemes publiskajos ūdeņos**

104.1 Kadastra informācijas sistēmā reģistrē zemes vienību kā kartogrāfiski norobežotu teritoriju jūras piekrastes sauszemes daļā, jūras piekrastes ūdeņos un iekšzemes publiskajos ūdeņos.

104.2 Kadastra informācijas sistēmā zemes vienībai reģistrē atzīmi par zemes vienības atbilstību:

104.21. iekšzemes publiskiem ūdeņiem, ja zemes vienības robežās ietilpst publiskais ūdens atbilstoši Civillikuma 1102. pantam vai Civillikuma I pielikumam;

104.22. jūras piekrastes sauszemes daļai;

104.23. jūras piekrastes ūdeņiem.

104.3 Zemes vienībai, kas atbilst jūras piekrastes ūdeņiem vai iekšzemes publiskajiem ūdeņiem, Kadastra informācijas sistēmā reģistrē zemes lietošanas veidu "zeme zem ūdeņiem", ja iesniegtajos dokumentos nav norādīts cits zemes lietošanas veids.

104.4 Zemes vienībai, kas atbilst jūras piekrastes sauszemes daļai, Kadastra informācijas sistēmā reģistrē zemes lietošanas veidu "pārējās zemes", ja iesniegtajos dokumentos nav norādīts cits zemes lietošanas veids.

104.5 Kadastra informācijas sistēmā datus par zemes vienību jūras piekrastes sauszemes daļā vai iekšzemes publiskajos ūdeņos piekritību aktualizē, pamatojoties uz Vides aizsardzības un reģionālās attīstības ministrijas vai vietējās pašvaldības sniegtajām ziņām, ja zemes vienībai Kadastra informācijas sistēmā nav reģistrēta privātpersona kā kadastra subjekts. Iesniedzot ziņas, norāda informāciju par saskaņojumu par piekritību starp Vides aizsardzības un reģionālās attīstības ministriju un vietējo pašvaldību.

104.6 Šo noteikumu 104.5 punktā noteiktajā gadījumā Vides aizsardzības un reģionālās attīstības ministriju vai vietējo pašvaldību Kadastra informācijas sistēmā reģistrē kā tiesisko valdītāju.

104.7 Vides aizsardzības un reģionālās attīstības ministriju vai vietējo pašvaldību dzēš Kadastra informācijas sistēmā kā tiesisko valdītāju zemes vienības jūras piekrastes sauszemes daļā vai iekšzemes publiskajos ūdeņos un reģistrē citu institūciju kā tiesisko valdītāju, ja norādīts normatīvais akts vai Ministru kabineta rīkojums par zemes vienības piekritību citai institūcijai."

33. Papildināt noteikumus ar 111.4., 111.5. un 111.6. apakšpunktu un 111.1 punktu šādā redakcijā:

"111.4. iesniegts vietējās pašvaldības atzinums, kurā norādīts, ka ceļa servitūta dzēšana neskars trešo personu intereses, ja zemes reformas laikā kompetentās institūcijas lēmumā noteikts ceļa servitūts, kam nav norādīts valdošais nekustamais īpašums, un ceļa servitūts kā lietu tiesība nav ierakstīts zemesgrāmatā;

111.5. iesniegts vietējās pašvaldības atzinums, kurā norādīts zemes vienības īpašnieks vai, ja tāda nav, tiesiskais valdītājs, vai, ja tāda nav, lietotājs, kura intereses skartu ceļa servitūta dzēšana, un tā rakstiska piekrišana ceļa servitūta dzēšanai, ja zemes reformas laikā kompetentās institūcijas lēmumā noteikts ceļa servitūts, kam nav norādīts valdošais nekustamais īpašums, un ceļa servitūts kā lietu tiesība nav ierakstīts zemesgrāmatā;

111.6. iesniegts zemes vienības, kuras zemes robežu plānā vai apgrūtinājumu plānā pirmreizēji zemes reformas laikā attēlots ceļa servitūts, īpašnieka, tiesiskā valdītāja vai, ja tādu nav, lietotāja iesniegums par ceļa servitūta dzēšanu, ja nav konstatējams tā noteikšanas pamatojošais dokuments un ceļa servitūts kā lietu tiesība nav ierakstīts zemesgrāmatā.

111.1 Ierakstu par nekustamā īpašuma objekta apgrūtinājumu – "cita veida apgrūtinājums", kas noteikts kā koplietošanas ceļš (turpmāk – koplietošanas ceļš) Kadastra informācijas sistēmā dzēš vienā no šādiem gadījumiem:

111.11. iesniegts spēkā esošs tiesas nolēmums par koplietošanas ceļa atcelšanu vai tā neesību;

111.12. iesniegts apgrūtinājumu plāns, kas nesatur ziņas par iepriekš Kadastra informācijas sistēmā reģistrētu koplietošanas ceļu, un pievienots šo noteikumu 111.13., 111.14. vai 111.15. apakšpunktā minētais dokuments vai ceļš plānā attēlots kā valsts vai pašvaldības autoceļš;

111.13. iesniegts vietējās pašvaldības atzinums, kurā norādīts, ka koplietošanas ceļa likvidēšana neskar trešo personu intereses, ja zemes reformas laikā kompetentās institūcijas lēmumā noteikts koplietošanas ceļš kā apgrūtinājums un koplietošanas ceļš kā lietu tiesība nav ierakstīts zemesgrāmatā;

111.14. iesniegts vietējās pašvaldības atzinums, kurā norādīts zemes vienības īpašnieks vai, ja tāda nav, – tiesiskais valdītājs, vai, ja tāda nav, – lietotājs, kura intereses skartu koplietošanas ceļa dzēšana, un tā rakstiska piekrišana koplietošanas ceļa dzēšanai, ja zemes reformas laikā kompetentās institūcijas lēmumā noteikts koplietošanas ceļš kā apgrūtinājums un koplietošanas ceļš kā lietu tiesība nav ierakstīts zemesgrāmatā;

111.15. iesniegts zemes vienības, kuras zemes robežu plānā vai apgrūtinājumu plānā pirmreizēji zemes reformas laikā attēlots koplietošanas ceļš, īpašnieka, vai, ja tāda nav, – tiesiskā valdītāja vai, ja tāda nav, – lietotāja iesniegums par koplietošanas ceļa dzēšanu, ja nav konstatējams tā noteikšanas pamatojošais dokuments, un koplietošanas ceļš kā lietu tiesība nav ierakstīts zemesgrāmatā."

34. Papildināt 112. punkta ievaddaļu aiz skaitļa "111." ar vārdu un skaitli "un 111.1".

35. Papildināt 115. punktu aiz skaitļa un vārda "1. maiju" ar vārdiem "izņemot tās kadastrālās teritorijas, kurās zemes vienības reģistrē jūras piekrastes ūdeņos".

36. Papildināt noteikumus ar 115.1 punktu šādā redakcijā:

"115.1 Robežu kadastrālajai teritorijai, kurā reģistrē zemes vienības jūras piekrastes ūdeņos, nosaka atbilstoši normatīvajos aktos definētajām jūras piekrastes ūdeņu robežām, veidojot tās atbilstoši šo noteikumu 115. punktā noteiktajām kadastrālo teritoriju robežām."

37. Papildināt 126. punktu aiz vārdiem "kadastrālās uzmērīšanas" ar vārdiem "un izpildmērījumu plānu".

38. Papildināt noteikumus ar 129.1 punktu šādā redakcijā:

"129.1 Ja Valsts zemes dienesta teritoriālā struktūrvienība konstatē reģistrētā kadastra objekta attēlojuma kadastra kartē neatbilstību Valsts zemes dienesta rīcībā esošajai aktuālajai ortofotokartei, tad Valsts zemes dienesta teritoriālā struktūrvienība kadastra kartē precizē kadastra objektu attēlojumu atbilstoši aktuālajai ortofotokartei, ievērojot kadastra objektu noteikšanas dokumentos minēto un nemainot uzmērītas zemes vienības robežas."

39. Izteikt 132.2. apakšpunktu šādā redakcijā:

132.2. ja Kadastra informācijas sistēmas teksta datos reģistrētās zemes vienības platība, kurai reģistrēta atzīme par atbilstību iekšējiem publiskiem ūdeņiem, jūras piekrastes sauszemes daļai, jūras piekrastes ūdeņiem, rezerves zemes fondā ieskaitītās zemes vienības platība, kā arī valstij vai pašvaldībai piederošās vai piekrītošās zemes vienības platība, uz kuras atrodas publiskās lietošanas transporta infrastruktūras objekti, vai valstij piederošas vai piekrītošas zemes vienības platība, uz kuras atrodas valsts robežas josla, pārsniedz pieļaujamās platību atšķirības robežas, Kadastra informācijas sistēmas teksta datos aktualizē platību atbilstoši kadastra kartei, sagatavojot aktu par precizēto zemes vienības platību;".

40. Papildināt noteikumus ar 134.1 punktu šādā redakcijā:

"134.1 Kadastra informācijas sistēmā reģistrē atzīmi par koordinātu nesakritību, ja mērnieks vai Valsts zemes dienesta teritoriālā struktūrvienība konstatē koordinātu nesakritību zemes vienības robežzīmei."

41. Aizstāt 150.1. un 150.2. apakšpunktā vārdus "pašvaldības būvvaldes" ar vārdiem "pašvaldības būvvaldes vai citas institūcijas, kas veic būvvaldes funkcijas".

42. Papildināt noteikumus ar 153.3. apakšpunktu šādā redakcijā:

"153.3. no būvniecības informācijas sistēmas saņemta pašvaldības būvvaldes vai citas institūcijas, kas veic būvvaldes funkcijas, informācija par būvatļaujas, apliecinājuma kartes, paskaidrojuma raksta atcelšanu vai administratīvajā aktā ietverto nosacījumu neizpildi."

43. Papildināt noteikumus ar 164.13., 164.14. un 164.15. apakšpunktu šādā redakcijā:

"164.13. zemes robežu plānā konstatētas pārrakstīšanās kļūdas vai zemes robežu plānā attēlota zemes vienība, kuru veido divas daļas, kas saskaras tikai vienā robežpunktā;

164.14. zemes robežu plānā izdalītu platību ar norādi "cits zemes lietojums", izņemot valsts un pašvaldības ceļus, nepieciešams iekļaut zemes vienības platībā un zemes vienības platības izmaiņas nepārsniedz normatīvajos aktos zemes kadastrālās uzmērīšanas jomā pieļaujamās atšķirības robežas. Iesniegumam pievieno attiecīgā objekta, kura uzturēšanai izdalīta platība ar norādi "cits zemes lietojums", īpašnieka vai, ja tāda nav, tiesiskā valdītāja saskaņojumu;

164.15. zemes robežu plānā izdalīta platība ar norādi "cits zemes lietojums" un tā ir zem valsts vai pašvaldības autoceļiem."

44. Svītrot 164.2 punktā vārdus "vienu eksemplāru iesniegt zemesgrāmatu nodaļā".

45. Izteikt 164.3 punktu šādā redakcijā:

"164.3 Valsts zemes dienesta teritoriālā struktūrvienība nesagatavo zemes robežu plānu, izmantojot Kadastra informācijas sistēmas datus un Valsts zemes dienesta arhīva dokumentus, ja plānā norādītie zemes lietošanas veidi vai nekustamā īpašuma objekta apgrūtinājumi neatbilst Kadastra informācijas sistēmas datiem. Šo noteikumu 164.12., 164.13., 164.14. un 164.15. apakšpunktā noteiktajā gadījumā, ja zemes robežu plānā zemes lietošanas veidi vai nekustamā īpašuma objekta apgrūtinājumi nesakrīt ar Kadastra informācijas sistēmas datiem, Valsts zemes dienesta teritoriālā struktūrvienība sagatavo zemes robežu plānu, norādot tajā informāciju par nesakritību. Ja Kadastra informācijas sistēmā ir ierakstīta atzīme un attēloti telpiskie dati par zemes vienību robežu neatbilstību, Valsts zemes dienesta teritoriālā struktūrvienība sagatavo zemes robežu plānu, norādot tajā informāciju par robežu neatbilstību."

46. Papildināt 164.4 punktu aiz vārdiem "zemes vienībā" ar vārdiem "izņemot šo noteikumu 164.14. apakšpunktā minētajā gadījumā.".

47. Svītrot 168. punktu.

48. Papildināt noteikumus ar 197., 198., 199., 200., 201., 202. un 203. punktu šādā redakcijā:

"197. Zemes vienības jūras piekrastes ūdeņos Valsts zemes dienesta teritoriālā struktūrvienība pirmreizēji reģistrē Kadastra informācijas sistēmā, nosakot platību no kadastra kartes, kā arī ievērojot kadastrālo teritoriju iedalījumu. Zemes vienībai kā tiesisko valdītāju reģistrē vietējo pašvaldību un kā nekustamā īpašuma lietošanas mērķi norāda "publiskais ūdens" un administratīvi teritoriālās vienības lauksaimniecībā izmantojamās zemes zonējuma vērtību zonas numuru. Zemes vienību reģistrē nekustamā īpašuma sastāvā atbilstoši administratīvi teritoriālajam iedalījumam.

198. Valsts zemes dienests līdz 2017. gada 1. septembrim nosūta Vides aizsardzības un reģionālās attīstības ministrijai sarakstu ar Kadastra informācijas sistēmā reģistrētajām zemes vienībām jūras piekrastes sauszemes daļā un iekšzemes publiskajos ūdeņos, ja zemes vienībai Kadastra informācijas sistēmā nav reģistrēta privātpersona kā kadastra subjekts.

199. Vides aizsardzības un reģionālās attīstības ministrija izvērtē šo noteikumu 198. punktā minēto sarakstu un līdz 2018. gada 1. februārim sniedz ziņas par piekritību Vides aizsardzības un reģionālās attīstības ministrijai:

199.1. visai zemes vienībai;

199.2. daļai no zemes vienības, pievienojot informāciju par nekustamā īpašuma lietošanas mērķi un tam piekritīgo platību, zemes lietošanas veidu un grafisko pielikumu ar zemes vienības izvietojumu un robežām.

200. Valsts zemes dienesta teritoriālā struktūrvienība līdz 2018. gada 1. aprīlim:

200.1. sadala Kadastra informācijas sistēmā reģistrēto zemes vienību šo noteikumu 199.2. apakšpunktā noteiktajā gadījumā;

200.2. reģistrē jaunus nekustamos īpašumus, ja viena Kadastra informācijas sistēmā reģistrēta nekustamā īpašuma sastāvā ietilpst zemes vienības jūras piekrastes sauszemes daļā vai iekšzemes publiskajos ūdeņos, kas piekritīgas gan Vides aizsardzības un reģionālās attīstības ministrijai, gan vietējai pašvaldībai;

200.3. reģistrē Vides aizsardzības un reģionālās attīstības ministriju kā tiesisko valdītāju nekustamajiem īpašumiem, kuros ietilpst zemes vienības, kas norādītas atbilstoši šo noteikumu 199. punktam;

200.4. pārējiem nekustamajiem īpašumiem, kuros ietilpst zemes vienības jūras piekrastes sauszemes daļā vai iekšzemes publiskajos ūdeņos, kā tiesisko valdītāju reģistrē vietējo pašvaldību atbilstoši administratīvi teritoriālajam iedalījumam.

201. Šo noteikumu 75.1 punktā minētās atzīmes reģistrāciju uzsāk no 2017. gada 15. decembra.

202. Valsts zemes dienests Kadastra informācijas sistēmā līdz 2017. gada 1. oktobrim dzēš zemes vienībām reģistrēto apgrūtinājumu "pierobeža" un "pierobežas josla", ja zemes vienība atrodas teritorijā, kas nav minēta Ministru kabineta 2012. gada 14. augusta noteikumos Nr. 550 "Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību".

203. Grozījums šo noteikumu 85. punktā par tā papildināšanu ar 85.8. apakšpunktu stājas spēkā vienlaikus ar grozījumiem Ministru kabineta 2014. gada 19. augusta noteikumos Nr. 500 "Vispārīgie būvnoteikumi", kas nosaka gadījumus, kad būvniecības ierosinātāja iesniegums būvvaldei vienlaicīgi ir uzskatāms par iesniegumu Valsts zemes dienestam būves vai telpu grupas datu reģistrācijai vai aktualizācijai Kadastra informācijas sistēmā. Šo noteikumu 85.8. apakšpunktā minētās ziņas un dokumentus no būvniecības informācijas sistēmas nodod pašvaldības būvvaldes vai citas institūcijas, kas veic būvvaldes funkcijas, kuras ir noslēgušas vienošanos ar būvniecības informācijas sistēmas pārzini par sistēmas lietošanu, pēc attiecīgas programmatūras izstrādes."

49. Izteikt 5. pielikuma 4.1.3. apakšpunktu šādā redakcijā:

|  |  |  |  |
| --- | --- | --- | --- |
| "4.1.3. |  |  | būves piederības statuss (pieder zemes īpašniekam, nepieder zemes īpašniekam, jaukta būves piederība, ietilpst ēku (būvju) īpašuma sastāvā, nenoskaidrota būves piederība, zemes īpašnieka tiesiskā valdījumā, būvju īpašuma īpašnieka tiesiskā valdījumā un būve uz apbūves tiesības pamata)". |

50. Papildināt 5. pielikumu ar 4.2.5.1 apakšpunktu šādā redakcijā:

|  |  |  |  |
| --- | --- | --- | --- |
| "4.2.5.1 |  |  | būves augstums". |

51. Izteikt 5. pielikuma 6.2.3. apakšpunktu šādā redakcijā:

|  |  |  |  |
| --- | --- | --- | --- |
| "6.2.3. |  |  | kadastra subjekta īpašumtiesību statuss (īpašnieks, tiesiskais valdītājs, lietotājs, apbūves tiesīgais (īpašnieks) un apbūves tiesīgais (tiesiskais valdītājs))". |

Ministru prezidents Māris Kučinskis

Tieslietu ministrs Dzintars Rasnačs

Iesniedzējs:

tieslietu ministrs Dzintars Rasnačs